**ELŐTERJESZTÉS**

**Szombathely Megyei Jogú Város Közgyűlésének 2020. augusztus havi rendkívüli ülésére**

**Javaslat fogorvosi praxissal kapcsolatos döntés meghozatalára**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontja, illetve az egészségügyi alapellátásról szóló 2015. évi CXXIII. törvény 5. § (1) bekezdése alapján önkormányzatunk kötelező feladata gondoskodni az egészségügyi alapellátásról. Szombathely Megyei Jogú Város közigazgatási területén a háziorvosok és a fogorvosok feladat-ellátási szerződés alapján látják el tevékenységüket.

Szombathely Megyei Jogú Város Közgyűlése a 154/2020. (VI.25.) Kgy. számú határozatában jóváhagyta a Szombathely, Váci M. u. 3. szám alatti 1. számú fogorvosi körzet fogorvosával, **Dr. Tüskés Fanni**val a fogorvosi feladatok ellátása tárgyában kötött három oldalú megállapodás közös megegyezéssel történő megszűnését 2020. augusztus 31. napjával, amennyiben 2020. július 30. napjáig a felmondás nem kerül visszavonásra.

Dr. Tüskés Fanni felmondása nem került visszavonásra, ésa praxis működtetési joga tárgyában 2020.06.25. napján adásvételi előszerződést kötött **Dr. Nagy Veronika** fogorvossal, aki a szóban forgó 1. számú körzetet 2020. szeptember 1. napjától vállalkozóként szeretné működtetni.

Az önálló orvosi tevékenységről szóló 2000. évi II. törvény 2/A. § (1) - (2) bekezdései értelmében, az adott praxisjoggal érintett települési önkormányzat – a praxisjog engedélyezésére jogosult egészségügyi államigazgatási szerv véleményének kikérését követően - a praxisjogot megszerezni kívánó orvossal előszerződést, majd ezt követően feladat-ellátási szerződést köt.

Az előszerződés szövegét Szombathely Megyei Jogú Város Közgyűlése a 164/2015. (IV.16.) Kgy. sz. határozatában, a feladat-ellátási szerződés szövegét a 476/2012. (XI.29.) Kgy. sz. határozatában hagyta jóvá.

Az Állami Egészségügyi Ellátó Központ véleménye alapján az Önkormányzat és Dr. Nagy Veronika fogorvos közötti feladat-ellátási szerződés megkötésének nem látszik akadálya.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2020. augusztus „ ”**

 **/: Dr. Nemény András :/**

**HATÁROZATI JAVASLAT**

**…./2020. (VIII....) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Váci M. u. 3. szám alatti 1. számú fogorvosi körzetben a fogorvosi feladatokat Dr. Tüskés Fanni helyett **Dr. Nagy Veronika** lássa el 2020. szeptember 1. napjától.
2. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Nagy Veronikával kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés aláírására.

**Felelős:** Dr. Nemény András polgármester

 Dr. Károlyi Ákos, jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

 **Határidő:** azonnal /az 1. pont vonatkozásában/

 2020.augusztus 31. /a 2. pont vonatkozásában/